pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด พม. สั่งเร่งตรวจสอบข้อเท็จจริง กรณีเกิดเหตุเสียชีวิตในศูนย์คุ้มครองคนไร้ที่พึ่ง จ.ชลบุรี พร้อมกำชับทุกศูนย์ฯ ทั่วประเทศ เข้มงวดเรื่องความปลอดภัยยิ่งขึ้น
วันพฤหัสบดีที่ 4 สิงหาคม 2565
ปลัด พม. สั่งเร่งตรวจสอบข้อเท็จจริง กรณีเกิดเหตุเสียชีวิตในศูนย์คุ้มครองคนไร้ที่พึ่ง จ.ชลบุรี พร้อมกําชับทุกศูนย์ฯ ทั่วประเทศ เข้มงวดเรื่องความปลอดภัยยิ่งขึ้น
ปลัด พม. สั่งเร่งตรวจสอบข้อเท็จจริง กรณีเกิดเหตุเสียชีวิตในศูนย์คุ้มครองคนไร้ที่พึ่ง จ.ชลบุรี พร้อมกําชับทุกศูนย์ฯ ทั่วประเทศ เข้มงวดเรื่องความปลอดภัยยิ่งขึ้น
วันที่ 17 ก.ค. 65 เวลา 14.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ตามที่มีการนําเสนอข่าว กรณี วันนี้ เมื่อเวลา 01.00 น. เจ้าหน้าที่ตํารวจ สภ.บางละมุง จังหวัดชลบุรี ได้รับแจ้งเหตุการเสียชีวิตภายในศูนย์คุ้มครองคนไร้ที่พึ่งจังหวัดชลบุรี โดยชายผู้เสียชีวิต อายุ 21 ปี ถูกชายผู้ก่อเหตุ อายุ 41 ปี ทําร้ายร่างกายจนเสียชีวิต เนื่องจากผู้ก่อเหตุรู้สึกโมโหมากที่ผู้เสียชีวิตได้ขโมยเงินไป นั้น
นางพัชรีกล่าวเพิ่มเติมว่า ตนรู้สึกเสียใจกับเหตุการณ์ที่เกิดขึ้น และไม่อยากให้ความสูญเสียเกิดขึ้นกับใครอีก ทั้งนี้ จึงได้สั่งการ อธิบดีกรมพัฒนาสังคมและสวัสดิการ ซึ่งดูแลรับผิดชอบศูนย์คุ้มครองคนไร้ที่พึ่งจังหวัดชลบุรี ให้ตรวจสอบข้อเท็จจริงโดยเร็วที่สุด เพราะกระทรวง พม. มีความห่วงใยในความปลอดภัยของทุกฝ่าย ไม่ว่าจะเป็นผู้ใช้บริการที่เป็นคนไร้ที่พึ่งและเจ้าหน้าที่ผู้ดูแล อีกทั้งให้ประสานความช่วยเหลือไปยังครอบครัวผู้เสียชีวิตและติดตามการดําเนินคดีกับผู้ก่อเหตุ นอกจากนี้ ยังได้กําชับให้ศูนย์คุ้มครองคนไร้ที่พึ่งทั่วประเทศเข้มงวดยิ่งขึ้นในการดูแลและเฝ้าระวังในเรื่องความปลอดภัยภายในศูนย์ฯ เพื่อป้องกันไม่ให้เกิดเหตุการณ์ในลักษณะนี้ซ้ําอีก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 5 กันยายน 2564​ พบพนักงานติดเชื้อไวรัส COVID-19 จำนวน​ 12 ราย
วันอาทิตย์ที่ 5 กันยายน 2564
ประกาศ ขสมก. ประจําวันที่ 5 กันยายน 2564​ พบพนักงานติดเชื้อไวรัส COVID-19 จํานวน​ 12 ราย
ประกาศ ขสมก. ประจําวันที่ 5 กันยายน 2564​ พบพนักงานติดเชื้อไวรัส COVID-19 จํานวน​ 12 ราย
1) พนักงานเก็บค่าโดยสารรถธรรมดา สาย 136 เพศหญิง อายุ 47 ปี
2) พนักงานขับรถโดยสารธรรมดา สาย 145 เพศชาย อายุ 23 ปี
3) พนักงานเก็บค่าโดยสารรถธรรมดา สาย 145 เพศหญิง อายุ 23 ปี
4) พนักงานขับรถโดยสารปรับอากาศ สาย 2 เพศชาย อายุ 48 ปี
5) พนักงานเก็บค่าโดยสารรถปรับอากาศ สาย 2 เพศหญิง อายุ 53 ปี
6) พนักงานเก็บค่าโดยสารรถธรรมดา สาย 72 เพศหญิง อายุ 39 ปี
7) พนักงานขับรถโดยสารธรรมดา สาย 117 เพศหญิง อายุ 38 ปี
8) พนักงานเก็บค่าโดยสารรถธรรมดา สาย 66 เพศหญิง อายุ 31 ปี
9) พนักงานเก็บค่าโดยสารรถปรับอากาศ สาย 145 เพศหญิง อายุ 55 ปี
10) นายท่าปล่อยรถโดยสาร สาย 23 เพศชาย อายุ 59 ปี
11) พนักงานเก็บค่าโดยสารรถปรับอากาศ สาย 205 เพศหญิง อายุ 60 ปี
12) พนักงานเติมน้ํามันรถโดยสาร อู่ท่าอิฐ เพศชาย อายุ 60 ปี
รัฐบาลไทย-ข่าวทำเนียบรัฐบาล-ครม.เห็นชอบยกเว้นการใช้แบบ ตม.6 สำหรับชาวต่างชาติซึ่งเดินทางเข้าประเทศไทยผ่านทางท่าอากาศยานเป็นการชั่วคราว ลดปัญหาความแออัดจากรณีเจ้าหน้าที่ต้องตรวจเอกสารตามมาตรการป้องกันโควิด19
วันอังคารที่ 14 มิถุนายน 2565
ครม.เห็นชอบยกเว้นการใช้แบบ ตม.6 สําหรับชาวต่างชาติซึ่งเดินทางเข้าประเทศไทยผ่านทางท่าอากาศยานเป็นการชั่วคราว ลดปัญหาความแออัดจากรณีเจ้าหน้าที่ต้องตรวจเอกสารตามมาตรการป้องกันโควิด19
ครม.เห็นชอบยกเว้นการใช้แบบ ตม.6 สําหรับชาวต่างชาติซึ่งเดินทางเข้าประเทศไทยผ่านทางท่าอากาศยานเป็นการชั่วคราว ลดปัญหาความแออัดจากรณีเจ้าหน้าที่ต้องตรวจเอกสารตามมาตรการป้องกันโควิด19
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 14 มิ.ย. 2565 ได้เห็นชอบในหลักการดําเนินการยกเว้นรายการของคนต่างด้าวซึ่งเดินทางเข้าใน หรือ ออกไปนอกราชอาณาจักร (แบบ ต.ม.6) เฉพาะกรณีการเดินทางผ่านท่าอากาศยานเป็นการชั่วคราว จากนั้นจะประเมินผลระยะหนึ่งเพื่อพิจารณาดําเนินการในแนวทางที่เหมาะสมต่อไป ส่วนกรณีการกรอกและยื่นใบต.ม.6 ของคนไทยได้ยกเลิกไปตั้งแต่ปี 2560 โดยคําสั่งหัวหน้า คสช. ที่ 42/2560
อย่างไรก็ตาม การกรอกและยื่นแบบ ต.ม.6 สําหรับการเดินทางทางบก (รถยนต์ รถไฟ) และทางน้ํา(เรือ) คงให้ดําเนินการต่อไปเพราะมีจํานวนไม่มากอย่างมีนัยสําคัญเหมือนช่องทางท่ากาอาศยาน และยังคงเป็นประโยชน์ในด้านการป้องกันอาชญากรรมและการติดตามตัว
สําหรับการยกเว้นการกรอกและยื่นแบบ ต.ม.6 เป็นการชั่วคราวสําหรับชาวต่างชาติ เฉพาะผู้เดินทางเข้าประเทศไทยผ่านท่ากาศยานนี้ เนื่องจากเป็นช่องทางที่เวลานี้มีนักท่องเที่ยวเดินทางเข้าเพิ่มขึ้นอย่างมีนัยสําคัญ และขณะนี้เจ้าหน้าที่ยังต้องมีการตรวจคัดกรองตามมาตรการป้องกันการแพร่ระบาดของโควิด19 โดยจะมีการตรวจคัดกรองเมื่อผู้โดยสารขาเข้าระหว่างประเทศลงจากอากาศยานใน 2 ส่วน คือตรวจแบบ ต.ม.6 โดยด่านตรวจคนเข้าเมือง และตรวจข้อมูลการรับวัคซีน คัดกรองโรค โดยด่านควบคุมโรคติดต่อระหว่างประเทศ ซึ่งทําให้มีจํานวนผู้เดินทางสะสมมากบริเวณหน้าด่านในช่วงเวลาเที่ยวบินหนาแน่น
น.ส.ไตรศุลี กล่าวว่า การยกเว้นการกรอกและยื่นแบบ ต.ม.6 สําหรับชาวต่างชาติ จะทําให้การตรวจลงตราหน้าด่านเป็นไปอย่างรวดเร็ว และลดปัญหาความแออัดของผู้โดยสาร และเป็นการสร้างภาพลักษณ์ที่ดีของท่าอากาศยานซึ่งเป็นประตูด่านแรกที่สะท้อนภาพลักษณ์ของประเทศ ซึ่งขณะนี้อยู่ระหว่างการเปิดประเทศรับนักท่องเที่ยวเพื่อการฟื้นฟูเศรษฐกิจ และสามารถประหยัดงบประมาณสําหรับการจัดพิมพ์แบบ ต.ม.6 ซึ่งปัจจุบันมีการพิมพ์ในราคาแผ่นละ 0.70 บาท ซึ่งหากมีการจัดพิมพ์ตามปกติที่ 65 ล้านใบ จะคิดเป็นงบประมาณจัดพิมพ์ที่ 45.5 ล้านบาท
สําหรับการจัดเก็บและตรวจสอบข้อมูลโดยเฉพาะข้อมูลกายภาพของผู้เดินทางเข้าประเทศนั้น สามารถจัดเก็บผ่านระบบไบโอเมตริกส์ และในส่วนของข้อมูลด้านการท่องเที่ยวสามารถเก็ฐจากข้อมูลของผู้ประกอบการท่องเที่ยวและสายการบินได้
ทั้งนี้ ภายหลังจาก ครม. ให้การอนุมัติในหลักการครั้งนี้แล้ว กระทรวงมหาดไทยจะได้ร่วมกับหน่วยงานที่เกี่ยวข้องเร่งดําเนินการออกประกาศให้เป็นไปตามกฎหมายและเกิดผลในทางปฏิบัติโดยเร็วต่อไป
รัฐบาลไทย-ข่าวทำเนียบรัฐบาล-​“เกษตรฯ” หารือสำนักงานเศรษฐกิจสร้างสรรค์ ร่วมพัฒนาผลิตภัณฑ์เกษตรสู่เกษตรมูลค่าสูง
วันพฤหัสบดีที่ 10 กุมภาพันธ์ 2565
​“เกษตรฯ” หารือสํานักงานเศรษฐกิจสร้างสรรค์ ร่วมพัฒนาผลิตภัณฑ์เกษตรสู่เกษตรมูลค่าสูง
​“เกษตรฯ” หารือสํานักงานเศรษฐกิจสร้างสรรค์ ร่วมพัฒนาผลิตภัณฑ์เกษตรสู่เกษตรมูลค่าสูง
วันนี้ (10 ก.พ.65) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะอดีตประธานคณะกรรมการขับเคลื่อนนโยบายเศรษฐกิจสร้างสรรค์แห่งชาติ ได้รับเชิญจาก นายอภิสิทธิ์ ไล่สัตรูไกล ผู้อํานวยการสํานักงานส่งเสริมเศรษฐกิจสร้างสรรค์ เข้าเยี่ยมชมเทศกาลงานออกแบบกรุงเทพฯ 2565 Bangkok Design Week 2022 ณ อาคารไปรษณีย์กลาง โดยภายในงานมีการจัดแสดงนิทรรศการที่น่าสนใจ อาทิ นิทรรศการบอกเล่าถึงอาหารในมิติของการสร้างภูมิคุ้มกันให้ร่างกายที่เชื่อมโยงกับความหลากลายทางชีวภาพของพืชผักท้องถิ่น ซึ่งเป็นส่วนสร้างภูมิคุ้มกันไม่ให้สิ่งแวดล้อมถูกทําลาย ในชื่อ “ภูมิดี...อยู่ดี” นิทรรศการออกแบบไอเดีย ภายใต้โจทย์ “แพ็คลงกล่อง – ส่งไปรษณีย์ รับมือโลก ยุคที่ทุกสิ่งต้องเดลิเวอรี่ได้” โครงการพัฒนาสินค้าที่ออกแบบจากเศษวัสดุเหลือใช้ทางการเกษตรและอุตสาหกรรมเพื่อแปรรูปเป็นผลิตภัณฑ์เชิงสร้างสรรค์สู่ตลาดสากล และผลิตภัณฑ์พลาสติกต้นแบบ 9 ชิ้น ที่ตอบสนองแนวคิดเพื่อการอยู่อาศัยในอนาคต
อีกทั้ง การจัดแสดงผลงาน Seatscape & Beyond by One Bangkok การออกแบบที่นั่งสาธารณะ ภายใต้โจทย์ “เราจะนั่งในที่สาธารณะอย่างไรให้ปลอดภัยจากโควิด ?” รวมทั้งการจัดแสดงผลงาน CO With Garden By CEA x Kernel Design ต้นแบบพื้นที่สีเขียวในยุคโควิดที่เชื่อมโยงผู้คนกับธรรมชาติ อันเป็นหัวใจสําคัญของการเพิ่มคุณภาพชีวิตให้กับคนเมืองในยุคปัจจุบัน ซึ่งจัดอยู่ในบริเวณลานจัตุรัสด้านหน้าไปรษณีย์กลาง รวมเหล่านักสร้างสรรค์เจ้าของ Creative IP (ทรัพย์สินทางปัญญาเชิงสร้างสรรค์) ทั้งคาแรกเตอร์ดีไซเนอร์ แบรนด์ดีไซเนอร์ นักวาดภาพประกอบ นักวาดการ์ตูน ตลอดจนนักสร้างสรรค์ Art Toy ณ พิพิธภัณฑ์ชุมชนตลาดน้อย ท่าน้ําภาณุรังษี และงานออกแบบแสง The Wall 2022 by LIGHTING DESIGNERS THAILAND บริเวณคลองผดุงกรุงเกษม เพื่อค้นหาวิธีออกแบบแสงสว่างที่จะช่วยสร้างความสัมพันธ์ระหว่างเมืองและผู้คน
โอกาสนี้ นายอลงกรณ์ได้หารือกับนายอภิสิทธิ์ถึงแนวทางความร่วมมือด้านการพัฒนาผลิตภัณฑ์เกษตรตามนโยบายเกษตรมูลค่าสูง ระหว่างกระทรวงเกษตรและสหกรณ์ กับผู้อํานวยการสํานักเศรษฐกิจสร้างสรรค์ เพื่อเสนอต่อดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ต่อไป
รัฐบาลไทย-ข่าวทำเนียบรัฐบาล-รัฐบาลโชว์ผลงานแก้ปัญหาแม่วัยใส ท้องไม่พร้อมลด เรียนต่อเพิ่ม “แอปเป๋าตัง” จองสิทธิรับยาคุมได้
วันศุกร์ที่ 26 สิงหาคม 2565
รัฐบาลโชว์ผลงานแก้ปัญหาแม่วัยใส ท้องไม่พร้อมลด เรียนต่อเพิ่ม  “แอปเป๋าตัง” จองสิทธิรับยาคุมได้
รัฐบาลโชว์ผลงานแก้ปัญหาแม่วัยใส ท้องไม่พร้อมลด เรียนต่อเพิ่ม  “แอปเป๋าตัง” จองสิทธิรับยาคุมได้
วันนี้ (26 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า จากการขับเคลื่อนร่วมกันของหน่วยงานที่เกี่ยวข้อง ภายใต้ พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ. 2559 ทําให้นักเรียนนักศึกษาที่ตั้งครรภ์ได้เรียนต่อในสถานศึกษาแห่งเดิมสูงขึ้น จากเดิมปี 2559 ได้เรียนต่อที่เดิม 13.7% ให้ออก หยุดเรียน หรือลาออกเกินครึ่ง 53.5% แต่ล่าสุด ปี 2564 ได้เรียนต่อที่เดิมเพิ่มเป็น 33.8% โดนให้ออก หยุดเรียน หรือลาออกลดลงเหลือ 36.1%
มากไปกว่านั้น ปัจจุบันอัตราการท้องไม่พร้อมในกลุ่มแม่วัยใสดีขึ้นด้วยเช่นกัน กลุ่มอายุ 15-19 ปี เหลืออยู่ที่ 25 ต่อ 1,000 ประชากร จาก ปี 2562 อยู่ที่ 31 ต่อ 1,000 ประชากร กลุ่มอายุ 10-14 ปี เหลืออยู่ที่ 0.9 ต่อ 1,000 ประชากร จากปี 2562 อยู่ที่ 1.1 ต่อประชากร 1,000 คน ทั้งนี้
รัฐบาลพร้อมภาคส่วนที่เกี่ยวข้องยังคงร่วมกันขับเคลื่อนการคุมกําเนิดอย่างต่อเนื่อง เพื่อป้องกันการตั้งครรภ์ในกลุ่มที่ไม่พร้อมโดยเฉพาะในวัยรุ่น มีเป้าหมาย ปี 2570 กลุ่มอายุ 15-19 ปี ให้เหลือ 15 ต่อ 1,000 ประชากร กลุ่มอายุ 10-14ปี ให้เหลือ 0.5 ต่อ 1,000 ประชากร
นางสาวรัชดาฯ กล่าวด้วยว่า สํานักงานหลักประกันสุขภาพแห่งชาติ (สปสช.) ซึ่งเป็นอีกหน่วยงานสําคัญในการดูแลสุขภาพประชาชน ได้พัฒนาระบบการให้บริการแจกยาคุมกําเนิดให้ผู้หญิงไทยอายุตั้งแต่ 15-59 ปี สามารถรับยาเม็ดได้ฟรี ครั้งละไม่เกิน 3 แผง คนละไม่เกิน 13 แผงต่อปี โดยจองสิทธิรับยาคุมฟรี! ผ่านแอปพลิเคชัน “เป๋าตัง” แล้วไปรับยาที่ร้านยา คลินิก และหน่วยบริการใกล้บ้าน หากไม่มีสมาร์ทโฟน สามารถแสดงบัตรประชาชนเพื่อรับยาคุมกําเนิดชนิดเม็ดที่หน่วยบริการได้เช่นกัน
สําหรับขั้นตอนจองสิทธิรับยาคุมฟรี! ผ่านแอปเป๋าตัง มีดังนี้ 1. เปิดแอปเป๋าตัง ไปที่เมนู “กระเป๋าสุขภาพ” กด “สมัครใช้งานกระเป๋าสุขภาพ” แล้วกรอกข้อมูลและรอการยืนยัน
2.เมื่อได้รับการยืนยันแล้ว ให้เลือกเมนู “บริการสร้างเสริมสุขภาพ” กด “ยาเม็ดคุมกําเนิด”
3.ค้นหาหน่วยบริการ และทําการจองสิทธิภายในวันที่จองสิทธิ และ 4.รับยาคุมกําเนิดภายในวันที่จองสิทธิ ตามเวลาทําการของหน่วยบริการที่เข้าร่วมโครงการ เช่น ร้านขายยา คลินิกเวชกรรม คลินิกพยาบาล ฯลฯ
"ขณะเดียวกัน ทางกระทรวงสาธารณสุขได้เตือนว่า การใช้ยาคุมกําเนิดไม่ว่าจะแบบยาเม็ดหรือการฝัง สามารถป้องกันเฉพาะการท้องไม่พร้อม แต่ไม่ได้ป้องกันโรคติดต่อทางเพศสัมพันธ์ ขณะนี้มีตัวเลขรายงานว่า พบผู้เป็นโรคติดต่อทางเพศสัมพันธ์เพิ่มขึ้น เนื่องจากละเลยไม่สวมถุงยางอนามัย ดังนั้น ขอให้คํานึงถึงเรื่องความเสี่ยงต่อการติดโรคทางเพศสัมพันธ์ด้วย" นางสาวรัชดาฯ ย้ํา
.....................
รัฐบาลไทย-ข่าวทำเนียบรัฐบาล-“อนุทิน” รับมอบเงินจากธนาคารกรุงไทย 2.1 ล้านบาท จัดซื้ออุปกรณ์การแพทย์ รพ.ราชวิถี ดูแลผู้ป่วยโควิด 19
วันอังคารที่ 7 ธันวาคม 2564
“อนุทิน” รับมอบเงินจากธนาคารกรุงไทย 2.1 ล้านบาท จัดซื้ออุปกรณ์การแพทย์ รพ.ราชวิถี ดูแลผู้ป่วยโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค 2.1 ล้านบาท จากธนาคารกรุงไทย เพื่อสมทบทุนจัดซื้ออุปกรณ์และนวัตกรรมทางการแพทย์โรงพยาบาลราชวิถี สนับสนุนการรักษาโรคโควิด 19 เผยเดินหน้าฉีดวัคซีนเข็มกระตุ้นผู้ได้รับวัคซีนชนิดเดียวกันครบ
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค 2.1 ล้านบาท จากธนาคารกรุงไทย เพื่อสมทบทุนจัดซื้ออุปกรณ์และนวัตกรรมทางการแพทย์โรงพยาบาลราชวิถี สนับสนุนการรักษาโรคโควิด 19 เผยเดินหน้าฉีดวัคซีนเข็มกระตุ้นผู้ได้รับวัคซีนชนิดเดียวกันครบ 2 เข็มตั้งแต่ช่วงสิงหาคมที่ผ่านมา
วันนี้ (7 ธันวาคม 2564) ที่อาคารเฉลิมพระเกียรติฯ และศูนย์ฉีดวัคซีน โรงพยาบาลราชวิถี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบเงินบริจาคจํานวน 2,112,955 บาทจากธนาคารกรุงไทย เพื่อสมทบทุนจัดซื้ออุปกรณ์และนวัตกรรมทางการแพทย์โรงพยาบาลราชวิถี โดยมีนายผยง ศรีวณิชกรรมการผู้จัดการใหญ่ ธนาคารกรุงไทย เป็นผู้มอบ และนพ.จินดา โรจนเมธินทร์ ผู้อํานวยการโรงพยาบาลราชวิถี เป็นผู้รับมอบ รวมถึง นพ.ณรงค์ สายวงศ์ รองปลัดกระทรวงสาธารณสุข และ นพ.สมศักดิ์ อรรฆศิลป์ อธิบดีกรมการแพทย์ เข้าร่วม พร้อมลงพื้นที่ตรวจเยี่ยมการให้บริการวัคซีนโควิด 19 แก่ประชาชน
นายอนุทินกล่าวว่า ธนาคารกรุงไทยให้การสนับสนุนการดําเนินงานของกระทรวงสาธารณสุขมาโดยตลอด ทั้งเรื่องของกระเป๋าสุขภาพในแอปพลิเคชันเป๋าตัง การรวบรวมเงินบริจาคสมทบทุนจัดซื้ออุปกรณ์ทางการแพทย์ให้กับสถานพยาบาลในการดูแลผู้ป่วย ซึ่งปีที่ผ่านมาได้มอบเงินให้แก่สถาบันบําราศนราดูร และปีนี้ได้มอบเงินให้แก่โรงพยาบาลราชวิถีซึ่งเป็นโรงพยาบาลขนาดใหญ่ที่สุดแห่งหนึ่งใน กทม. เพื่อสนับสนุนการดูแลผู้ป่วยโควิด 19
ส่วนการฉีดวัคซีนโควิด 19 เนื่องจากสามารถฉีดครอบคลุมประชาชนไปได้จํานวนมากแล้ว ทําให้จํานวนการฉีดรายวันลดน้อยลง แต่จะยังเดินหน้าฉีดวัคซีนให้ครอบคลุมมากที่สุด และเตรียมฉีดวัคซีนเข็มกระตุ้นในผู้รับวัคซีนชนิดเดียวกันทั้งซิโนแวค ซิโนฟาร์ม และแอสตร้าเซนเนก้า ครบ 2 เข็มตั้งแต่เดือนสิงหาคม 2564 เป็นต้นไป เนื่องจากวัคซีนมีเพียงพอและยังได้จัดเตรียมไว้สําหรับปี 2565 ด้วยแล้ว ขอให้ประชาชนติดตามการแจ้งให้ลงทะเบียนรับวัคซีนของจุดฉีดต่าง ๆ ส่วนผู้ที่ฉีดสูตรไขว้ พบว่าภูมิคุ้มกันอยู่ในระดับที่สูงมาก จะมีการติดตามตรวจระดับภูมิคุ้มกันว่าจะต้องฉีดกระตุ้นเพิ่มเติมในช่วงเวลาใดต่อไป
“วัคซีนช่วยลดโอกาสการติดเชื้อ และหากติดเชื้อจะช่วยป้องกันความรุนแรงและการเสียชีวิต แม้จะเป็นสายพันธุ์โอมิครอน และเมื่อร่วมกับการป้องกันตนเองขั้นสูงสุด (Universal Prevention) ทั้งสวมหน้ากาก ล้างมือ และเว้นระยะห่าง ก็จะลดความเสี่ยงการติดเชื้อลงอย่างมาก” นายอนุทินกล่าว
ด้าน นายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า ธนาคารกรุงไทยมีความห่วงใยและพร้อมสนับสนุนการทํางานของบุคลากรทางการแพทย์ โดยคณะกรรมการ ผู้บริหาร และพนักงานทั่วประเทศได้ร่วมบริจาคสมทบทุนผ่านระบบe-Donation เนื่องในโอกาสครบรอบ 55 ปีธนาคาร และในโอกาสครบรอบ 70 ปีโรงพยาบาลราชวิถี เพื่อสนับสนุนการดําเนินงานโดยเฉพาะในช่วงวิกฤตโควิด 19 โดยเงินบริจาคจะนําไปจัดซื้อนวัตกรรมทางการแพทย์และอุปกรณ์การแพทย์ที่จําเป็นต่าง ๆ เพื่อการรักษาผู้ป่วยติดเชื้อโควิด 19 ต่อไป
*********************************** 7 ธันวาคม 2564
รัฐบาลไทย-ข่าวทำเนียบรัฐบาล-รมว.เฮ้ง ย้ำเส้นตาย 1 วันก่อนปิดลงทะเบียนเข้าร่วมโครงการช่วย SMEs
วันศุกร์ที่ 19 พฤศจิกายน 2564
รมว.เฮ้ง ย้ําเส้นตาย 1 วันก่อนปิดลงทะเบียนเข้าร่วมโครงการช่วย SMEs
รมว.แรงงาน เชิญชวน SMEs รับเงินอุดหนุนจากรัฐ 3,000 บาท ต่อหัวลูกจ้างต่อเดือน เส้นตายลงทะเบียน 20 พ.ย. นี้ พร้อมสร้างความมั่นใจรัฐไม่นําเงินอุดหนุนไปคิดภาษีเงินได้
วันที่ 19 พฤศจิกายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมและรักษาระดับการจ้างงานในธุรกิจ SMEs ที่ดําเนินการโดยกรมการจัดหางาน กระทรวงแรงงาน กําลังจะสิ้นสุดระยะเวลาลงทะเบียนในวันที่ 20 พ.ย. 64 หลังเปิดให้นายจ้าง สถานประกอบการลงทะเบียนรับสิทธิเป็นระยะเวลา 1 เดือน ซึ่งมีสถานประกอบการลงทะเบียนเข้าร่วมโครงการแล้ว 201,761 ราย หรือร้อยละ 51.12 ช่วยรักษาระดับการจ้างงานลูกจ้างสัญชาติไทย 2,873,878 คน หรือร้อยละ 71.25 โดยขณะนี้เหลือเวลาลงทะเบียนเพียง 1 วัน จากนั้นระบบจะปิดรับลงทะเบียนในวันที่ 20 พ.ย. 64 เวลาเที่ยงคืน และเริ่มเปิดให้ดําเนินการยื่นเรื่องขอทบทวนสิทธิ์ผ่านเว็บไซต์ “ส่งเสริมการจ้างงานเอสเอ็มอี.doe.go.th” ตั้งแต่ 21 – 27 พ.ย. 64 สําหรับนายจ้างภาคเอกชนที่อยู่ในระบบประกันสังคม (ฐานทะเบียนข้อมูลประกันสังคม มาตรา 33 สถานะ Acive) ที่มีลูกจ้างรวมทุกสาขาไม่เกิน 200 คน ณ วันที่ 16 ต.ค. 64 แต่ลงทะเบียนผ่านเว็บไซต์แล้วระบบแจ้งว่า "ขาดคุณสมบัติ" หรือมีการเปลี่ยนเจ้าของกิจการ เนื่องจากเจ้าของเดิมเสียชีวิต หรือสาเหตุอื่น ๆ ก่อนวันที่ 16 ต.ค. 64 รวมทั้งกรณีอื่นๆ
“สําหรับนายจ้าง สถานประกอบการ ที่ยังมีความกังวลว่าจะมีการคิดภาษีย้อนหลัง จากเงินจํานวนนี้ที่รัฐบาลอุดหนุน ผมขอยืนยันอีกครั้งว่าท่านพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความตั้งใจจะอุดหนุนเงินช่วยนายจ้างในโครงการฯ นี้ เพื่อเสริมสภาพคล่อง สร้างความแข็งแรงและฟื้นฟูกิจการในธุรกิจ SMEs โดยไม่มีการนําเงินอุดหนุนไปคิดเป็นรายได้ หรือคํานวณเป็นรายจ่ายในการหักภาษีแต่อย่างใด” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขอให้นายจ้าง/สถานประกอบการภาคเอกชนที่อยู่ในระบบประกันสังคม และมีลูกจ้างรวมทุกสาขาไม่เกิน 200 คน ที่ประสงค์ร่วมโครงการฯ สมัครร่วมโครงการ ผ่านเว็บไซต์ “ส่งเสริมการจ้างงานเอสเอ็มอี.doe.go.th” เพื่อตรวจสอบคุณสมบัติ ภายในวันที่ 20 พ.ย. 64 เพื่อรับเงินอุดหนุนจากรัฐบาล ในอัตรา 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 - มกราคม 2565 ในกรณีที่นายจ้างไม่สามารถลงทะเบียนร่วมโครงการฯผ่านระบบด้วยตนเอง สามารถนําเอกสารซึ่งประกอบด้วย หนังสือมอบอํานาจติดอากรแสตมป์ 30 บาท สําเนาบัตรประจําตัวประชาชนผู้มอบอํานาจและผู้รับมอบอํานาจ สําเนาหน้าสมุดบัญชีธนาคาร (กรณีใช้บัญชีกระแสรายวัน ให้ใช้สมุดหน้าเช็คที่มีชื่อนายจ้างและเลขบัญชี) และสําเนาหนังสือรับรองการจะทะเบียนนิติบุคคล หรือสําเนาบัตรประจําตัวประชาชน (นายจ้างบุคคลธรรมดา) โดยลงลายมือชื่อรับรองสําเนาถูกต้องทุกฉบับ ติดต่อที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 เพื่อให้เจ้าหน้าที่ดําเนินการให้ หรือหากต้องการสอบถามข้อมูลเพิ่มเติมให้ติดต่อได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-เนื่องในโอกาสวันเฉลิมพระชนมพรรษา 70 พรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันพฤหัสบดีที่ 28 กรกฎาคม 2565
เนื่องในโอกาสวันเฉลิมพระชนมพรรษา 70 พรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
กรมทางหลวงชนบทร่วมสํานึกในพระมหากรุณาธิคุณและเฉลิมพระเกียรติ เปิดไฟประดับสะพานข้ามแม่น้ําเจ้าพระยา 13 แห่ง
เนื่องในโอกาสวันเฉลิมพระชนมพรรษา 70 พรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว กรมทางหลวงชนบท (ทช.) กระทรวงคมนาคม ได้ทําการเปิดไฟประดับสะพานข้ามแม่น้ําเจ้าพระยาในพื้นที่กรุงเทพฯ และปริมณฑลที่อยู่ในความดูแล จํานวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพระพุทธยอดฟ้า สะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2 โดยในคืนวันที่ 27 ถึง 31 กรกฎาคม 2565 จะทําการเปิดไฟระหว่างเวลา 19.00 - 22.00 น. และในคืนวันที่ 28 กรกฎาคม 2565 จะทําการเปิดไฟระหว่างเวลา 19.00 - 24.00 น.
ทั้งนี้ เพื่อร่วมสํานึกในพระมหากรุณาธิคุณและร่วมเฉลิมพระเกียรติ ตลอดจนแสดงให้เห็นความงดงามของบรรยากาศสะพานข้ามแม่น้ําเจ้าพระยา อันเป็นการส่งเสริมการท่องเที่ยวในประเทศได้อีกทางหนึ่ง โดยประชาชนสามารถร่วมชมทัศนียภาพความสวยงามของสะพานได้ตามวันและเวลาดังกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนได้สั่งการให้ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดกำลังพลเป็นเจ้าหน้าที่รับโทรศัพท์ สายด่วน สปสช. 1330 เร่งบรรเทาความเดือดร้อน ดูแลประชาชน
วันพุธที่ 9 มีนาคม 2565
โฆษกรัฐบาลเผย นายกฯ ห่วงใยประชาชนได้สั่งการให้ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดกําลังพลเป็นเจ้าหน้าที่รับโทรศัพท์ สายด่วน สปสช. 1330 เร่งบรรเทาความเดือดร้อน ดูแลประชาชน
โฆษกรัฐบาลเผย นายกฯ ห่วงใยประชาชนได้สั่งการให้ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดกําลังพลเป็นเจ้าหน้าที่รับโทรศัพท์ สายด่วน สปสช. 1330 เร่งบรรเทาความเดือดร้อน ดูแลประชาชน
วันนี้ (9 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) มีคําสั่งให้ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดกําลังพลสนับสนุนสํานักงานหลักประกันสุขภาพแห่งชาติ (สปสช.) ปฏิบัติหน้าที่รับสายด่วนของ สปสช. (1330) ซึ่งมีปริมาณผู้โทรเข้ามาจํานวนมาก เพื่อช่วยเร่งนําผู้ป่วยติดเชื้อโควิด-19 เข้าสู่ระบบ ให้ประชาชนเข้าถึงการดูแล และบรรเทาความเดือดร้อนของประชาชนอย่างเร่งด่วน
นายธนกร กล่าวว่า ศปม. ได้จัดตั้งศูนย์ประสานงานสายด่วน ศปม. สนับสนุน สปสช. (1330) จํานวน 200 คู่สาย โดยแบ่งเป็น กองบังคับการ ศปม. 40 คู่สาย ศปม.กองทัพบก 80 คู่สาย ศปม. กองทัพเรือ 40 คู่สาย และ ศปม. กองทัพอากาศ 40 คู่สาย ทั้งนี้ เมื่อวันที่ 7 มีนาคม 2565 สปสช. ได้จัดการอบรมและซักซ้อมการปฏิบัติงานให้เจ้าหน้าที่สายด่วน และการบันทึกข้อมูลเข้าระบบ สปสช.
โดย สปสช. มีแนวทางการปฏิบัติเป็นคู่มือ มีรายละเอียดของหน่วยงานที่จะต้องประสานส่งต่อข้อมูล มีกลุ่มไลน์ของผู้เชี่ยวชาญที่คอยให้คําแนะนําเจ้าหน้าที่ และรับเคสที่มีความซับซ้อนไปดําเนินการต่อ รวมทั้งมีช่องทางประสานส่งต่อเคสด่วนไปยัง 1669 โดยแต่ละเหล่าทัพจัดสถานที่ สิ่งอํานวยความสะดวก และคอมพิวเตอร์ ให้เพียงพอกับการปฏิบัติภารกิจ
“กําลังพลที่เข้ามาช่วยเหลือจะปฏิบัติภารกิจตั้งแต่เวลา 08.00-16.30 น. ของทุกวัน โดยเป็นเจ้าหน้าที่ที่มีขีดความสามารถในการบันทึกข้อมูล มีทักษะการพูดคุยที่สุภาพ อดทน ใจเย็น นอกจากนี้ ศูนย์ประสานงานสายด่วน ศปม.ฯ ได้จัดผู้บัญชาการเหตุการณ์ ในการควบคุมดูแลการปฏิบัติ พร้อมมีการชี้แจงการปฏิบัติให้กับกําลังพลเมื่อมีการหมุนเวียน ประสานการปฏิบัติในการแก้ไขปัญหาเฉพาะหน้าที่เกิดขึ้น และกําหนดให้รายงานผลการปฏิบัติตามวงรอบที่กําหนด และสรุปปัญหาข้อขัดข้อง เพื่อแก้ไขให้การปฏิบัติมีประสิทธิภาพยิ่งขึ้น” นายธนกรฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับคุณภาพชีวิตให้กับประชาชน รองรับการเติบโตทางเศรษฐกิจ และการขนส่งสู่อินโดจีน บรรเทาการจราจรที่หนาแน่นในเขตเมือง ตามนโยบายของรัฐมนตรีว่าการกระทรวงคมนาคม
วันอังคารที่ 16 พฤศจิกายน 2564
กรมทางหลวงชนบท ยกระดับคุณภาพชีวิตให้กับประชาชน รองรับการเติบโตทางเศรษฐกิจ และการขนส่งสู่อินโดจีน บรรเทาการจราจรที่หนาแน่นในเขตเมือง ตามนโยบายของรัฐมนตรีว่าการกระทรวงคมนาคม
เริ่มเข้าพื้นที่ก่อสร้างถนนเลี่ยงเมืองปราจีนบุรี กว่า 25 กิโลเมตร คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างถนนสายแยกทางหลวงแผ่นดินหมายเลข 3452 - สี่แยกบ้านสร้าง อําเภอบ้านสร้าง จังหวัดปราจีนบุรี เพื่อรองรับการขยายตัวทางเศรษฐกิจของพื้นที่นิคมอุตสาหกรรมในจังหวัดปราจีนบุรี ส่งเสริมเศรษฐกิจการขนส่งสู่อินโดจีน ประเทศกัมพูชา รวมทั้งแก้ไขปัญหาการจราจรติดขัดในตัวเมืองปราจีนบุรีสอดรับกับยุทธศาสตร์การพัฒนาของจังหวัดและเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า เนื่องจากปัจจุบันการขนส่งจาก อําเภอบ้านสร้าง อําเภอเมืองปราจีนบุรี ไปสู่อําเภอศรีมหาโพธิ และอําเภอประจันตคาม ต้องขนส่งผ่านตัวเมือง และโรงพยาบาลเจ้าพระยาอภัยภูเบศรส่งผลให้บริเวณดังกล่าวมีปริมาณการจราจรที่หนาแน่นมากถึง 15,200 คันต่อวัน ก่อให้เกิดความล่าช้าในการเดินทาง อีกทั้งยังเป็นอีกหนึ่งสาเหตุที่ทําให้อาคารอนุรักษ์โรงพยาบาลเจ้าพระยาอภัยภูเบศรที่เป็นโบราณสถานเกิดการทรุดตัวแตกร้าวทุกปี ทั้งนี้ เพื่อเป็นการแก้ไขปัญหาดังกล่าว ยกระดับคุณภาพชีวิตให้กับประชาชนในพื้นที่ให้สามารถเดินทางอย่างได้อย่างสะดวก รวดเร็ว ปลอดภัย สนับสนุนการขนส่งสินค้าภายในจังหวัดปราจีนบุรีและระหว่างจังหวัด ตลอดจนสามารถใช้เป็นเส้นทางขนส่งเข้าสู่อินโดจีน ประเทศกัมพูชาได้อีกทางหนึ่ง ทช. ได้ดําเนินโครงการก่อสร้างถนนสายแยกทางหลวงแผ่นดินหมายเลข 3452 - สี่แยก บ้านสร้าง อําเภอบ้านสร้าง จังหวัดปราจีนบุรี เพื่อทดแทนเส้นทางเดิมที่ต้องผ่านตัวเมือง ผ่านโรงพยาบาลเจ้าพระยาอภัยภูเบศร โดยแบ่งการก่อสร้างออกเป็น 2 ตอน ดังนี้
- ตอนที่ 1 จุดเริ่มต้น กม. ที่ 0+000 บริเวณแยกทางหลวงชนบทสาย ปจ.4025 ใกล้สํานักงานอุตสาหกรรมจังหวัดปราจีนบุรี ถึง กม. ที่ 7+200 บริเวณช่วงแยกถนนทางหลวงแผ่นดินหมายเลข 319 ตําบลบางเดชะ ระยะทางรวม 7.200 กิโลเมตร ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร พร้อมไหล่ทาง และบริเวณทางแยกก่อสร้างเป็น ขนาด 4 ช่องจราจร ติดตั้งไฟฟ้าแสงสว่าง ระบบระบายน้ําในเขตชุมชน พร้อมก่อสร้างสะพานในสายทาง จํานวน 7 แห่ง ซึ่งเป็นสะพานขนาดใหญ่ 2 แห่ง ใช้งบประมาณในการก่อสร้าง 899.999 ล้านบาท เป็นงบผูกพันปี 2564 ถึง 2566
- ตอนที่ 2 ต่อเนื่องจากตอนที่ 1 มีจุดเริ่มต้น กม. ที่ 7+200 - อําเภอบ้านสร้าง กม. ที่ 25+656 ระยะทาง 18.456 กิโลเมตร ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร พร้อมไหล่ทาง และบริเวณทางแยกก่อสร้างถนนขนาด 4 ช่องจราจร มีเกาะกลาง ติดตั้งไฟฟ้าแสงสว่างในเขตชุมชน พร้อมก่อสร้างสะพานในสายทาง จํานวน 5 แห่ง ซึ่งเป็นสะพานขนาดใหญ่ 1 แห่ง ใช้งบประมาณในการก่อสร้าง 900 ล้านบาท เป็นงบผูกพันปี 2564 ถึง 2566
ปัจจุบันโครงการดังกล่าวได้เริ่มเข้าพื้นที่เพื่อเตรียมดําเนินการก่อสร้างแล้ว คาดว่าจะก่อสร้างแล้วเสร็จในช่วงต้นปี 2567 ต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ เตือนประชาชน อย่าหลงเชื่อซื้อยาโควิด-19 กินเอง หวั่นดื้อยา เกิดผลข้างเคียง สธ. ย้ำผู้ป่วยโรคโควิด - 19 อาการรุนแรง ใช้สิทธิ UCEP Plus ได้โดยไม่เสียค่าใช้จ่าย
วันพุธที่ 13 กรกฎาคม 2565
โฆษกรัฐบาล เผยนายกฯ เตือนประชาชน  อย่าหลงเชื่อซื้อยาโควิด-19 กินเอง หวั่นดื้อยา เกิดผลข้างเคียง  สธ. ย้ําผู้ป่วยโรคโควิด - 19  อาการรุนแรง ใช้สิทธิ UCEP Plus ได้โดยไม่เสียค่าใช้จ่าย
โฆษกรัฐบาล เผยนายกฯ เตือนประชาชน  อย่าหลงเชื่อซื้อยาโควิด-19 กินเอง หวั่นดื้อยา เกิดผลข้างเคียง  สธ. ย้ําผู้ป่วยโรคโควิด - 19  อาการรุนแรง ใช้สิทธิ UCEP Plus ได้โดยไม่เสียค่าใช้จ่าย
วันนี้ (13 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความกังวลและห่วงใยพี่น้องประชาชนจากกรณีที่มีกระแสการซื้อยารักษาอาการป่วยโควิด – 19 โมลนูพิราเวียร์ (Molnupiravir) มาทานเอง ซึ่งจะมีความอันตราย และการใช้ยาโดยไม่จําเป็นอาจทําให้มีการดื้อยาเนื่องจากการใช้ยาดังกล่าวต้องอยู่ภายใต้การดูแลของแพทย์อย่างใกล้ชิด พร้อมมอบหมายกระทรวงสาธารณสุขเร่งสื่อสาร สร้างการรับรู้ที่ถูกต้องให้แก่ประชาชน ซึ่งกระทรวงสาธารณสุข ยืนยันว่า ผู้ป่วยโรคโควิด – 19 ที่อาการรุนแรงสามารถใช้สิทธิ UCEP Plus รักษาพยาบาลได้โดยไม่เสียค่าใช้จ่าย
นายกรัฐมนตรี ในนามผู้อํานวยการศูนย์บริหารสถานการณ์โควิด-19 สั่งการหน่วยงานที่เกี่ยวข้องเร่งตรวจสอบข้อเท็จจริงกรณีการจําหน่ายแพ็คเกจรักษาโรคโควิด – 19 ด้วยยา โมลนูพิราเวียร์ (Molnupiravir) ทั้งในส่วนของมาตรฐานการรักษาทางการแพทย์ และที่มาของยารักษาโควิด – 19 ที่นํามาจําหน่าย โดยห้ามนํายาภาครัฐมาจําหน่ายโดยเด็ดขาด การลักลอบนํายาของภาครัฐมาจําหน่าย มีความผิดตามกฎหมายด้วย
สําหรับสถานการณ์การแพร่ระบาดของโควิด-19 วันพุธที่ 13 กรกฎาคม 2565 ผู้ป่วยใหม่ (รักษาตัวในโรงพยาบาล) จํานวน 2,391 ราย เป็นผู้ป่วยในประเทศ 2,391 ราย ผู้ป่วยสะสม 2,327,489 ราย (ตั้งแต่ 1 มกราคม 2565) หายป่วยกลับบ้าน 1,901 ราย หายป่วยสะสม 2,327,441 ราย (ตั้งแต่ 1 มกราคม 2565) ผู้ป่วยกําลังรักษา 24,082 ราย เสียชีวิต 25 ราย จํานวนผู้ป่วยปอดอักเสบรักษาตัวอยู่ในโรงพยาบาล 776 ราย
...................
รัฐบาลไทย-ข่าวทำเนียบรัฐบาล-กสร. มุ่งมั่นยกระดับการให้บริการสู่ความเป็นเลิศ คว้า 5 รางวัลระดับประเทศ ด้านการพัฒนาองค์กรและการให้บริการ
วันศุกร์ที่ 10 กันยายน 2564
กสร. มุ่งมั่นยกระดับการให้บริการสู่ความเป็นเลิศ คว้า 5 รางวัลระดับประเทศ ด้านการพัฒนาองค์กรและการให้บริการ
กรมสวัสดิการและคุ้มครองแรงงานคว้า 3 รางวัลเลิศรัฐจากสํานักงาน ก.พ.ร. และ 2 รางวัลศูนย์ราชการสะดวก (Government Easy Contact Center : GECC) จากสํานักงานปลัดสํานักนายกรัฐมนตรีร่วมกับสํานักงาน ก.พ.ร. ประจําปี 2564 ตอกย้ําองค์กรแห่งความเป็นเลิศด้านการบริการ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.)กล่าวว่า จากความมุ่งมั่นของกรมสวัสดิการและคุ้มครองแรงงานในการพัฒนาองค์กรและพัฒนาระบบการให้บริการประชาชน เพื่อขับเคลื่อนระบบราชการให้มีขีดสมรรถนะสูงและเทียบเท่าสากล โดยยึดประชาชนเป็นศูนย์กลาง เปิดโอกาสให้ประชาชนเข้ามามีส่วนร่วม พร้อมบริหารราชการด้วยนวัตกรรมและเทคโนโลยีดิจิทัลซึ่งในปีงบประมาณ พ.ศ. 2564กรมจึงได้รับรางวัลด้านการพัฒนาองค์กรและการให้บริการในระดับประเทศ รวมจํานวน ทั้งสิ้น 5 รางวัล ประกอบด้วย รางวัลเลิศรัฐ 1) สาขาการบริหารราชการแบบมีส่วนร่วม ระดับดีเด่น ประเภทรางวัลสัมฤทธิผลประชาชนมีส่วนร่วม จากผลงาน นิคมอุตสาหกรรมต้นแบบ GOOD LABOUR PRACTICES : GLP โดยผ่านกลไกการบริหารแบบมีส่วนร่วม 2) สาขาการบริการภาครัฐ ระดับดี ประเภทพัฒนาการบริการ จากผลงาน "TLS" "GLP": คุ้มครองสิทธิพัฒนาคุณภาพชีวิตแรงงาน และ 3) สาขาการบริหารราชการแบบมีส่วนร่วม ระดับดี ประเภทรางวัลเปิดใจใกล้ชิดประชาชนสําหรับรางวัลเลิศรัฐเป็นรางวัลที่สํานักงานคณะกรรมการพัฒนาระบบราชการมอบให้หน่วยงานภาครัฐที่มีผลการพัฒนาคุณภาพการให้บริการเพื่อประชาชนได้รับบริการที่สะดวก รวดเร็ว โปร่งใส
เป็นธรรมและเป็นที่พึงพอใจ รวมทั้งกระตุ้นและส่งเสริมการมีส่วนร่วมของประชาชนในการบริหารราชการให้เกิดผลในทางปฏิบัติอย่างเป็นรูปธรรม เพื่อส่งเสริมการยกระดับประสิทธิภาพการให้บริการภาครัฐในการอํานวยความสะดวกประชาชนให้มีคุณภาพชีวิตที่ดีขึ้น
อธิบดี กสร.กล่าวเพิ่มเติมว่า พร้อมกันนี้หน่วยงานของกรมสวัสดิการและคุ้มครองแรงงาน ได้แก่ สํานักงานสวัสดิการและคุ้มครองแรงงานจังหวัดหนองคาย และสํานักงานสวัสดิการและคุ้มครองแรงงานจังหวัดลําปางยังคว้า 2 รางวัลศูนย์ราชการสะดวก (Government Easy Contact Center : GECC) ระดับพื้นฐาน จากสํานักงานปลัดสํานักนายกรัฐมนตรีร่วมกับสํานักงานคณะกรรมการพัฒนาระบบราชการ สําหรับ 5 รางวัล ด้านการพัฒนาองค์กรและการให้บริการในระดับประเทศที่ กสร. ได้รับในครั้งนี้ เป็นการตอกย้ําให้เห็นถึงความมุ่งมั่นของกรมในการให้บริการประชาชน โดยมุ่งเน้นการอํานวยความสะดวกอย่างมีมาตรฐานและมีระบบการทํางานที่เชื่อมโยงร่วมกัน พร้อมให้บริการประชาชนด้วยใจ เพื่อให้ประชาชนได้รับความสะดวก รวดเร็ว และเข้าถึงง่าย ทั้งนี้ กรมสวัสดิการและคุ้มครองแรงงานจะขับเคลื่อนการพัฒนามาตรฐานการให้บริการอย่างต่อเนื่องและยั่งยืนต่อไป
รัฐบาลไทย-ข่าวทำเนียบรัฐบาล-อว. เร่งตั้ง “ธนาคารหน่วยกิตแห่งชาติ” รับฝาก - สะสมหน่วยกิต รองรับการพัฒนากำลังคนตลอดทุกช่วงวัย
วันศุกร์ที่ 11 มีนาคม 2565
อว. เร่งตั้ง “ธนาคารหน่วยกิตแห่งชาติ” รับฝาก - สะสมหน่วยกิต รองรับการพัฒนากําลังคนตลอดทุกช่วงวัย
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) เร่งจัดทํา “ธนาคารหน่วยกิตแห่งชาติ” ให้คนทุกช่วงวัยสามารถนําหน่วยกิตจากการเรียนต่าง ๆ เช่น การฝึกอบรมทั่วไป หลักสูตรประกาศนียบัตร และหลักสูตรแบบ Non Degree ไปเก็บสะสมไว้ โดยเมื่อถึงระดับหนึ่งจะสามารถขอรับใบประกาศนียบัตรความเชี่ยวชาญ หรือปริญญาบัตร เพื่อแสดงถึงการเป็นผู้มีทักษะความรู้ในด้านต่าง ๆ และนําไปใช้ประโยชน์ในการทํางานและทําธุรกิจได้
.
ธนาคารหน่วยกิตแห่งชาติ เป็นส่วนหนึ่งของการปฏิรูปการศึกษา เพื่อรองรับนโยบายการพัฒนากําลังคนตลอดทุกช่วงวัย โดยเฉพาะวัยทํางานและวัยเกษียณ ให้สามารถเข้าถึงองค์ความรู้ เทคโนโลยี นวัตกรรม และทักษะใหม่ ๆ ที่จําเป็นในโลกยุคปัจจุบัน เพื่อต่อยอดการทํางานพัฒนาตนเองได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​นายกรัฐมนตรี ตรวจราชการ จ.สกลนคร
วันพฤหัสบดีที่ 16 มิถุนายน 2565
​นายกรัฐมนตรี ตรวจราชการ จ.สกลนคร
วันพุธที่ 15 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ตรวจราชการ ณ จ.สกลนคร ในวันนี้ (15มิ.ย.65) เพื่อติดตามความคืบหน้าการดําเนินงานตามนโยบายรัฐบาลในการแก้ไขปัญหาความยากจนและพัฒนาคนทุกช่วงวัยของ จ.สกลนคร โดยใช้ระบบบริหารจัดการข้อมูลการพัฒนาคนแบบชี้เป้า หรือ TPMAP และมอบบ้านที่ซ่อมแซมเสร็จเรียบร้อย พร้อมเป็ดไข่ ไก่ดํา ภูพาน ให้แก่ตัวแทนกลุ่มครัวเรือนตามเป้าหมาย TPMAP เพื่อสร้างอาชีพ สร้างรายได้ ปัจจุบัน จ.สกลนคร มีประชากรรวม 1.14 ล้านคน เป็นประชาชนตามเป้าหมาย TPMAP 12,261 คน ลดลงจากปี 2561 ร้อยละ 46.5 ซึ่งเป็นผลสัมฤทธิ์ของการขับเคลื่อนงานตามนโยบายรัฐบาลในการแก้ไขปัญหาความยากจนให้แก่ประชาชนในพื้นที่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ย้ำบนเวที Thailand 5G Summit 2022 รัฐมุ่งใช้เทคโนโลยีดิจิทัลให้เกิดประโยชน์สูงสุดทุกมิติ เพื่อก้าวสู่ “ศูนย์กลางดิจิทัลแห่งภูมิภาค”
วันศุกร์ที่ 17 มิถุนายน 2565
นายกฯ ย้ําบนเวที Thailand 5G Summit 2022 รัฐมุ่งใช้เทคโนโลยีดิจิทัลให้เกิดประโยชน์สูงสุดทุกมิติ เพื่อก้าวสู่ “ศูนย์กลางดิจิทัลแห่งภูมิภาค”
....
วันนี้ นายกรัฐมนตรีเป็นประธานในพิธีเปิดงานสัมมนาและนิทรรศการ Thailand 5G Summit 2022: “The Real 5G Reader of The Region” โดยโครงข่ายเทคโนโลยี 5G ถือว่าเป็นส่วนสําคัญในการขับเคลื่อนเศรษฐกิจและสังคมดิจิทัลของประเทศ ซึ่งรัฐบาลมุ่งมั่นที่จะนําเทคโนโลยีดิจิทัลมาประยุกต์ใช้ให้เกิดประโยชน์สูงสุดในทุกมิติ ทั้งในเชิงเศรษฐกิจและสังคม
.
ที่ผ่านมา ได้ลงทุนโครงสร้างพื้นฐาน และสร้างระบบนิเวศด้านดิจิทัลไว้แล้ว เช่น การติดตั้ง “เน็ตประชารัฐ”, ขยายความจุโครงข่ายระบบเคเบิลใต้น้ํา เพิ่มศักยภาพการเชื่อมต่ออินเทอร์เน็ตในประเทศและระหว่างประเทศ, การตั้งศูนย์ทดสอบ 5G และ “ไทยแลนด์ดิจิทัลวัลเลย์” ในพื้นที่ EEC เป็นต้น
.
ทั้งนี้ นายกฯ ได้ฝากให้ทุกภาคส่วนร่วมกันเร่งส่งเสริมการพัฒนาเศรษฐกิจ และสังคม สู่เป้าหมายการเป็น Digital Thailand ที่มีความพร้อมรับกับการเปลี่ยนแปลงของเทคโนโลยีดิจิทัลทุกมิติ
.
รัฐบาลพร้อมสนับสนุนให้เกิดความร่วมมือเป็นเครือข่ายพันธมิตรเทคโนโลยี 5G เพื่อแลกเปลี่ยนประสบการณ์ ข้อคิดเห็น รวมทั้งปัญหาและอุปสรรค ตลอดจนต่อยอดการพัฒนาเทคโนโลยีและนวัตกรรมรูปแบบใหม่ เพื่อให้ไทยก้าวสู่ศูนย์กลางดิจิทัลแห่งภูมิภาค (Digital Hub)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ขยายทางสาย อ.บ้านแพง - อ.ท่าอุเทน จ.นครพนม
วันจันทร์ที่ 21 มิถุนายน 2564
กรมทางหลวง กระทรวงคมนาคม ขยายทางสาย อ.บ้านแพง - อ.ท่าอุเทน จ.นครพนม
ช่วยแบ่งเบาการจราจรทางหลวงสายหลัก สนับสนุนเขตเศรษฐกิจพิเศษและส่งเสริมการค้าชายแดน คืบหน้ากว่า 70% คาดแล้วเสร็จ พฤษภาคม 2565
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินโครงการก่อสร้างขยายทางหลวงหมายเลข 212 สาย อ.บ้านแพง - อ.ท่าอุเทน ตอน ต.พะทาย - อ.ท่าอุเทน ระยะทาง 30.48 กิโลเมตร ในพื้นที่ อ.ท่าอุเทน จังหวัดนครพนม เพื่อรองรับปริมาณการจราจรทางหลวงสายหลัก เพิ่มประสิทธิภาพการคมนาคมขนส่ง และสนับสนุนยุทธศาสตร์การพัฒนาทางหลวงเพื่อพัฒนาเศรษฐกิจในภาคตะวันออกเฉียงเหนือ ทางหลวงหมายเลข 212 (สายหนองคาย - อุบลราชธานี) เป็นส่วนหนึ่งของโครงการพัฒนาทางหลวงตามความต้องการของท้องถิ่น ปัจจุบันมีปริมาณการจราจรที่หนาแน่น
ทางหลวงสายนี้เป็นเส้นทางหลักเชื่อมระหว่าง อ.บ้านแพง - อ.ท่าอุเทน ตอน พ.พะทาย - อ.ท่าอุเทน และเป็นเส้นทางเชื่อมต่อกับทางหลวงหมายเลข 2032 (ท่าดอกแก้ว - ศรีสงคราม) ไปยังจังหวัดสกลนคร เพื่อไปยังจังหวัดอื่น ๆ ในภาคตะวันออกเฉียงเหนือและเดินทางต่อไปยังประเทศสาธารณรัฐประชาธิปไตยประชาชนลาว ทล. จึงดําเนินโครงการก่อสร้างขยายทางหลวงสายดังกล่าวขึ้นมีจุดเริ่มต้นโครงการที่ กม. 255+000 และสิ้นสุดที่ กม. 284+910 โดยก่อสร้างเป็นมาตรฐานทางชั้นพิเศษขนาด 4 ช่องจราจร โดยขยายคันทางจากเดิม 2 ช่องจราจร เป็น 4 ช่องจราจร ผิวทางแบบแอสฟัลต์คอนกรีต กว้างช่องละ 3.5 เมตร ไหล่ทางกว้างข้างละ 2.5 เมตร มีเกาะกลางแบบยก (Raise Median) พร้อมปลูกหญ้าบนเกาะกลาง รวมงานก่อสร้างสะพานคอนกรีต 10 แห่ง จุดกลับรถบนสะพาน 7 แห่ง และจุดกลับรถใต้สะพาน 7 แห่ง ก่อสร้างศาลาทางหลวงในบริเวณสองข้างทางเพื่ออํานวยความสะดวกให้กับประชาชน จํานวน 26 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 1,392 ล้านบาท ปัจจุบันการก่อสร้างมีความคืบหน้าประมาณ 70% คาดว่าจะก่อสร้างจะแล้วเสร็จประมาณเดือน พฤษภาคม 2565
ทั้งนี้เมื่อโครงการก่อสร้างแล้วเสร็จจะช่วยเพิ่มประสิทธิภาพการคมนาคมขนส่ง ลดค่าใช้จ่ายและ
ลดระยะเวลาในการเดินทาง รองรับความเจริญของชุมชน และปริมาณการจราจรที่เพิ่มขึ้นในอนาคต สนับสนุนการพัฒนาระบบโลจิสติกส์ และเชื่อมโยงกับประเทศเพื่อนบ้านในด้านการค้า การลงทุน และการท่องเที่ยวเป็นการเพิ่มศักยภาพการแข่งขันและการพัฒนาที่ยั่งยืนของประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผยนายก ฯ เตือนประชาชนอย่ากังวล ฝีดาษวานร ไม่ติดต่อง่าย ต้องสัมผัสกันใกล้ชิดประชาชนทั่วไปสามารถดำเนินชีวิตตามปกติ แต่ขอให้งด/หลีกเลี่ยงพฤติกรรมที่เสี่ยง
วันศุกร์ที่ 29 กรกฎาคม 2565
โฆษกรัฐบาลเผยนายก ฯ  เตือนประชาชนอย่ากังวล ฝีดาษวานร  ไม่ติดต่อง่าย ต้องสัมผัสกันใกล้ชิดประชาชนทั่วไปสามารถดําเนินชีวิตตามปกติ แต่ขอให้งด/หลีกเลี่ยงพฤติกรรมที่เสี่ยง
โฆษกรัฐบาลเผยนายก ฯ  เตือนประชาชนอย่ากังวล ฝีดาษวานร  ไม่ติดต่อง่าย ต้องสัมผัสกันใกล้ชิดประชาชนทั่วไปสามารถดําเนินชีวิตตามปกติ แต่ขอให้งด/หลีกเลี่ยงพฤติกรรมที่เสี่ยง   กําชับสธ. ติดตามกลุ่มเสี่ยง  หลังพบผู้ป่วยฝีดาษวานรรายที่ 2  ในไทย
วันนี้ (29 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานจากทางสาธารณสุขยืนยันไทยพบผู้ป่วยฝีดาษวานรรายที่ 2 ในพื้นที่กรุงเทพมหานคร ได้สั่งการให้กระทรวงสาธารณสุขจัดทีมเจ้าหน้าที่ติดตามและคัดกรองผู้มีความเสี่ยง เพื่อความปลอดภัยในพื้นที่ พร้อมเตือนประชาชนอย่าตื่นตระหนกเกินไปประชาชนทั่วไป สามารถดําเนินชีวิตตามปกติ แต่ขอให้งดหรือหลีกเลี่ยงพฤติกรรมที่เสี่ยง ทั้งนี้ โรคโควิด-19 และโรคฝีดาษวานร สามารถป้องกันการติดเชื้อ ด้วยการดูแลตนเองด้วยมาตรการสุขอนามัย
ทั้งนี้ กระทรวงสาธารณสุขยืนยันโรคฝีดาษวานรมีโอกาสติดเชื้อยาก ซึ่งสามารถติดได้จากการสัมผัสโดยตรงกับสารคัดหลั่งหรือใกล้ชิดกับผู้ป่วย และผู้ป่วยส่วนใหญ่สามารถหายป่วยได้เอง
กระทรวงสาธารณสุขได้ให้ข้อมูลว่า
ผีดาษวานร เกิดจากเชื้อไวรัสกลุ่ม Poxviridae พบได้ในสัตว์หลายชนิดตระกูลฟันแทะ เช่น กระต่าย กระรอก หนูและสัตว์เลี้ยงลูกด้วยนมขนาดเล็ก ไม่ใช่แค่ลิง โดยการติดต่อสามารถติดต่อได้จาก "สัตว์สู่คน" ผ่านทางการสัมผัสโดยตรงกับสารคัดหลั่ง ตุ่มหนองของสัตว์ที่ติดเชื้อ ถูกสัตว์ที่มีเชื้อกัดข่วน กินเนื้อสัตว์ที่มีเชื้อและปรุงสุกไม่เพียงพอ และสามารถติดต่อจาก "คนสู่คน" ผ่านทางการสัมผัสใกล้ชิดกับผู้ป่วย เช่น ตุ่มหนอง แผล สารคัดหลั่ง ซึ่งจะมีอาการป่วยประมาณ 2- 4 สัปดาห์ และผู้ป่วยส่วนใหญ่หายจากโรคได้เอง
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อรายใหม่ รักษาตัวในโรงพยาบาล 2,480 ราย จําแนกเป็น ผู้ติดเชื้อในประเทศ 2,480 ราย และผู้ป่วยมาจากต่างประเทศ 0 ราย ผู้เสียชีวิต 37 ราย ผู้ที่กําลังรักษาตัว 24,550 ราย และมียอดผู้ที่หายป่วยกลับบ้านแล้ว 1,853 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,363,115 ราย จํานวนผู้ที่หายป่วยสะสมจํานวน 2,362,179 ราย จํานวนผู้ป่วยปอดอักเสบรักษาตัวอยู่ในโรงพยาบาล 901 ราย
รัฐบาลไทย-ข่าวทำเนียบรัฐบาล-รฟท. ร่วมแสดงความเสียใจและเป็นเจ้าภาพสวดพระอภิธรรมศพเจ้าหน้าที 2 ราย ที่ประสบอุบัติเหตุเสียชีวิต จากเหตุรถไฟชนกับรถบรรทุกพ่วง 18 ล้อในพื้นที่ จ.อุดรธานี พร้อมมอบเงินช่วยเหลือ
วันพฤหัสบดีที่ 3 กุมภาพันธ์ 2565
รฟท. ร่วมแสดงความเสียใจและเป็นเจ้าภาพสวดพระอภิธรรมศพเจ้าหน้าที 2 ราย ที่ประสบอุบัติเหตุเสียชีวิต จากเหตุรถไฟชนกับรถบรรทุกพ่วง 18 ล้อในพื้นที่ จ.อุดรธานี  พร้อมมอบเงินช่วยเหลือ
จากอุบัติเหตุขบวนรถเร็วที่ 134 หนองคาย-กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ-รถยนต์ หลักกิโลเมตรที่ 564/6-7 อ.เมือง จ.อุดรธานี ส่งผลให้พนักงานเสียชีวิต  2 รายคือ นายวุฒิชัย เรืองอร่าม และนายเจนณรงค์ ชื่นช้อย
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า 2 ก.พ. 2565 นายนิรุฒ มณีพันธ์ ผู้ว่ารฟท. ได้เดินทางไปร่วมแสดงความเสียใจกับครอบครัวและญาติผู้เสียชีวิต พร้อมเป็นประธานสวดพระอภิธรรมศพ นายวุฒิชัย เรืองอร่าม ณ วัดแก้วฟ้าจุฬามณี กรุงเทพมหานคร พร้อมทั้งส่งตัวแทนของ รฟท. เป็นประธานในพิธีสวดพระอภิธรรมศพ นายเจนณรงค์ ชื่นช้อย ที่บ้าน ต.หลุบเลา อ.ภูพาน จ.สกลนคร โดยมี รฟท. เป็นเจ้าภาพสวดพระอภิธรรม ซึ่งผู้ว่า รฟท. ได้มอบเงินช่วยเหลือส่วนตัวและเงินช่วยเหลือตามระเบียบของการรถไฟฯ ให้แก่ครอบครัวผู้เสียชีวิต ทั้ง 2 ราย
ทั้งนี้ รฟท. ขอแสดงความเสียใจอย่างสุดซึ่งต่อครอบครัวพนักงานขับรถและช่างเครื่องของรฟท. ที่เสียชีวิตจากอุบัติเหตุครั้งนี้ และถือเป็นการสูญเสียบุคลากรอันมีค่าของรฟท. ซึ่งหลังจากนี้รฟท. ยืนยันจะดูแลและช่วยเหลือครอบครัวของผู้เสียชีวิตอย่างเต็มที่ และให้เจ้าหน้าที่ที่เกี่ยวข้องเร่งตรวจสอบหาสาเหตุการเกิดอุบัติเหตุในครั้งนี้ พร้อมกําชับให้พนักงานทุกคน เพิ่มความเข้มงวดกระบวนการทํางาน รวมถึงมาตรการต่างๆ เพื่อให้เกิดความปลอดภัยสูงสุดต่อพนักงานและประชาชนที่มาใช้บริการ
นอกจากนี้ ผู้ว่ารฟท. ได้มอบนโยบายในการรณรงค์ส่งเสริมให้ความรู้เกี่ยวกับกฎระเบียบจราจร แก่พี่น้องประชาชนที่สัญจรไปมาผ่านจุดตัดเสมอระดับทางรถไฟ - รถยนต์ ตลอดจนร่วมกับหน่วยงานที่เกี่ยวข้อง ในการแก้ปัญหาจุดตัดเสมอระดับทาง และปิดทางลักผ่านเพื่อลดการเกิดอุบัติเหตุ รวมถึงขอความร่วมมือให้ประชาชนปฏิบัติตามกฎระเบียบจราจรอย่างเคร่งครัด เพื่อให้เกิดความปลอดภัย โดยคํานึงถึงประโยชน์ต่อส่วนรวมเป็นสําคัญ
รัฐบาลไทย-ข่าวทำเนียบรัฐบาล-ดีอีเอส คัดสรรองค์กรคุณธรรมต้นแบบ ดีป้า-NT ได้คะแนนประเมินสูงสุด
วันพุธที่ 6 กรกฎาคม 2565
ดีอีเอส คัดสรรองค์กรคุณธรรมต้นแบบ ดีป้า-NT ได้คะแนนประเมินสูงสุด
ดีอีเอส คัดสรรองค์กรคุณธรรมต้นแบบ ดีป้า-NT ได้คะแนนประเมินสูงสุด
เมื่อวันที่ 6 กรกฎาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะอนุกรรมการส่งเสริมคุณธรรม กระทรวงดิจิทัลเพื่อเศรษฐกิจและสังคม ครั้งที่ 1/2565 ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม และผ่านการประชุมออนไลน์ ซึ่งที่ประชุมได้พิจารณาวาระที่น่าสนใจ อาทิ เรื่องการประเมินองค์กรคุณธรรม ของกระทรวงดิจิทัลเพื่อเศรษฐกิจและสังคม และการคัดเลือกองค์กรคุณธรรมต้นแบบที่มีความโดดเด่น จํานวน 1 องค์กร ทั้งนี้ องค์กรภายในสังกัดได้มีการประเมินองค์กรคุณธรรม โดยประเมินตนเองตามเกณฑ์การประเมินคุณธรรม 3 ระดับ ได้แก่ 1) ระดับองค์กรส่งเสริมคุณธรรม 2) ระดับองค์กรคุณธรรม และ 3) ระดับองค์กรคุณธรรมต้นแบบ ซึ่งในที่ประชุมได้พิจารณาผลการประเมินตนเองของหน่วยงานในสังกัด จํานวน 8 องค์กร โดยมี สํานักงานส่งเสริมเศรษฐกิจดิจิทัล (ดีป้า) และบริษัท โทรคมนาคมแห่งชาติ หรือ NT ได้คะแนนนําสูงสุด ซึ่งทั้ง 2 องค์กร จะเข้าสู่เกณฑ์การคัดเลือกองค์กรคุณธรรมต้นแบบที่มีความโดดเด่นจํานวน 1 องค์กร ต่อไป และองค์กรอื่นๆ ซึ่งมีคะแนนรองลงมาเป็นระดับองค์กรคุณธรรม ได้แก่ สํานักงานปลัดกระทรวงดิจิทัลเพื่อเศรษฐกิจและสังคม สํานักงานสถิติแห่งชาติ และบริษัท ไปรษณีย์ไทย จํากัด
นอกจากนี้ ปลัดกระทรวงดิจิทัลเพื่อเศรษฐกิจและสังคม ยังได้มอบนโยบายให้หน่วยงานในสังกัดดําเนินการขับเคลื่อนคุณธรรมภายในหน่วยงานให้เป็นรูปธรรมสอดคล้องกับคุณธรรม 4 ประการ คือ พอเพียง วินัย สุจริต จิตอาสา โดยเริ่มจากสิ่งเล็กๆ ที่ระเบิดจากข้างใน โดยบุคลากรในองค์กรร่วมกันกําหนดคุณธรรมเป้าหมาย “ปัญหาที่อยากแก้” และ “ความดีที่อยากทํา”
*********************
รัฐบาลไทย-ข่าวทำเนียบรัฐบาล-นายกรัฐมนตรี ชื่นชมโครงการสมาชิกวุฒิสภาพบประชาชน ถือเป็นจุดร่วมระหว่างฝ่ายบริหารและฝ่ายนิติบัญญัติ เพื่อสร้างความผาสุกให้เกิดขึ้นแก่ประชาชน
วันพุธที่ 29 กันยายน 2564
นายกรัฐมนตรี ชื่นชมโครงการสมาชิกวุฒิสภาพบประชาชน ถือเป็นจุดร่วมระหว่างฝ่ายบริหารและฝ่ายนิติบัญญัติ เพื่อสร้างความผาสุกให้เกิดขึ้นแก่ประชาชน
นายกรัฐมนตรี ชื่นชมโครงการสมาชิกวุฒิสภาพบประชาชน ถือเป็นจุดร่วมระหว่างฝ่ายบริหารและฝ่ายนิติบัญญัติ เพื่อสร้างความผาสุกให้เกิดขึ้นแก่ประชาชน
วันนี้ (29 ก.ย.64) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําปราศรัยผ่านคลิปวิดีโอ เนื่องในพิธีเปิดการสัมมนาการดําเนินโครงการสมาชิกวุฒิสภาพบประชาชน ประจําปีงบประมาณ พ.ศ. 2564 ภายใต้หัวข้อ “ครบรอบ 2 ปี สว. พบประชาชน ประชาชนได้อะไร” เพื่อสร้างขวัญกําลังใจในการทํางานให้แก่สมาชิกวุฒิสภา และผู้แทนประชาชน ณ ห้องประชุมคณะกรรมาธิการหมายเลข 402 – 403 ชั้น 4 อาคารรัฐสภา (ฝั่งวุฒิสภา) โดยมีศาสตราจารย์พิเศษ พรเพชร วิชิตชลชัย ประธานวุฒิสภา พร้อมด้วยรองประธานวุฒิสภา สมาชิกวุฒิสภา พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ผู้บริหารส่วนราชการ และผู้แทนภาคประชาชน เข้าร่วมงาน และมีการถ่ายทอดสดผ่าน Facebook Live เพจ วุฒิสภา และทางวิทยุและโทรทัศน์รัฐสภา ให้ประชาชนทั่วไปและผู้สนใจร่วมรับฟังการเปิดสัมมนาครั้งนี้ด้วย
โอกาสนี้ นายกรัฐมนตรี ขอบคุณวุฒิสภาที่ได้มีการจัดทําโครงการดังกล่าวอย่างต่อเนื่องเป็นปีที่ 2 โดยย้ําว่าการแก้ไขปัญหาความเดือดร้อนของประชาชนถือเป็นภารกิจสําคัญของรัฐบาล อย่างไรก็ดีแม้จะมีกลไกต่าง ๆ ของรัฐในการแก้ไขช่วยเหลือปัญหา ให้แก่ประชาชนแล้ว แต่ก็ไม่อาจจะครอบคลุมปัญหาความเดือดร้อนของประชาชนได้ทั้งหมด ซึ่งการที่สมาชิกวุฒิสภาได้เข้ามามีส่วนร่วมในการรับฟังปัญหาอุปสรรคของประชาชนร่วมกับส่วนราชการที่เกี่ยวข้อง จึงถือเป็นการสร้างคุณประโยชน์ให้แก่ประเทศชาติอีกทางหนึ่ง และเป็นจุดร่วมระหว่างฝ่ายบริหารและฝ่ายนิติบัญญัติ ในการสร้างความผาสุกให้เกิดขึ้นแก่ประชาชน พร้อมขอให้หน่วยงานของรัฐให้ความร่วมมืออย่างเต็มกําลังความสามารถ เพื่อร่วมกันแก้ไขปัญหาอุปสรรคให้ประชาชน เพื่อให้ประเทศชาติก้าวไปข้างหน้าอย่างมั่นคง มั่งคั่งและยั่งยืนสืบไป
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-PM pleased with Thailand’s signing of MOU on Cooperation for Suppressing Call Center Gang and Hybrid Scam with Cambodia
วันอังคารที่ 12 กรกฎาคม 2565
PM pleased with Thailand’s signing of MOU on Cooperation for Suppressing Call Center Gang and Hybrid Scam with Cambodia
PM pleased with Thailand’s signing of MOU on Cooperation for Suppressing Call Center Gang and Hybrid Scam with Cambodia
July 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the effort of concerned agencies to address the issue of call center gang and hybrid scam, which has been plaguing the Thai people.
According to the Government Spokesperson, Representatives of Ministry of Digital Economy and Society has travelled to Cambodia to meet with the Cambodian counterpart, and to sign the Memorandum of Understanding between the Ministry of Digital Economy and Society of the Kingdom of Thailand and the Ministry of Post and Telecommunications of the Kingdom of Cambodia on Cooperation for Suppressing Call Center Gang and Hybrid Scam.
The two countries have continued to work closely together to investigate and suppress call center gangs and hybrid scammers that have been lurking in Cambodia. Recently, 4 large call center gangs and 74 gang members have been arrested, while other 15 accomplices are interrogated.
The Prime Minister thanked concerned agencies for the success in suppressing call center gangs, which have caused damages to the Thai people and Government agencies. He also called on concerned agencies to rush in creating public awareness to ensure that they do not fall for the scams.
รัฐบาลไทย-ข่าวทำเนียบรัฐบาล-รมว.เกษตรฯ ลุยติดตามสถานการณ์น้ำในพื้นที่จังหวัดสงขลา
วันเสาร์ที่ 16 ตุลาคม 2564
รมว.เกษตรฯ ลุยติดตามสถานการณ์น้ําในพื้นที่จังหวัดสงขลา
รมว.เกษตรฯ ลุยติดตามสถานการณ์น้ําในพื้นที่จังหวัดสงขลา รับข้อเรียกร้องจากพี่น้องในพื้นที่ หวังให้เกษตรกรและประชาชนได้รับประโยชน์อย่างเต็มประสิทธิภาพ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์และการบริหารจัดการน้ํา ณ อ่างเก็บน้ําคลองหลา ตามพระราชดําริ อ.คลองหอยโข่ง จ.สงขลา โดยอ่างเก็บน้ําดังกล่าวมีพื้นที่โครงการ 18,000 ไร่ มีความจุเก็บกัก 21.42 ล้าน ลบ.ม. ซึ่งกระทรวงเกษตรและสหกรณ์ โดยกรมชลประทาน ได้มีการบริหารจัดการน้ําอย่างเป็นระบบและมีประสิทธิภาพ มีระบบส่งน้ําครอบคลุมพื้นที่อ่างเก็บน้ําคลองหลา ตามพระราชดําริ ทําให้สามารถจัดส่งน้ําให้แก่พื้นที่ราษฎร จํานวน 10,428 ครัวเรือน ประชากร 27,146 คน อีกทั้งยังสามารถส่งน้ําสนับสนุนกิจกรรมงานวิจัยเพื่อประชาชนของหน่วยงานต่าง ๆ เช่น โครงการฟาร์มตัวอย่าง อันเนื่องมาจากพระราชดําริ จังหวัดสงขลา, ศูนย์วิจัยสัตว์กีบเล็กมหาวิทยาลัยสงขลานครินทร์และศูนย์วิจัยประมงน้ําจืด จังหวัดสงขลา และสามารถจัดหาน้ําสนับสนุนกิจการเพื่อความมั่นคง เช่น เรือนที่ประทับคลองหอยโข่ง กองบิน 56 และกองพลพัฒนาที่ 4 ค่ายรัตนพล
นอกจากนี้ กระทรวงเกษตรฯ โดยกรมประมง ได้จัดเตรียมพันธุ์สัตว์น้ํา จํานวนทั้งสิ้น 200,000 ตัว ได้แก่ ปลาตะเพียนขาวจํานวน 150,000 ตัวปลาตะเพียนทอง 15,000 ตัว ปลากระแห 15,000 ตัว ปลาสุลต่าน 15,000 ตัว และพันธุ์ปลากดเหลือง 5,000 ตัว เพื่อปล่อยลงสู่อ่างเก็บน้ําคลองหลา เป็นการเพิ่มผลผลิตสัตว์น้ําในแหล่งน้ําธรรมชาติ อีกทั้งยังแจกจุลินทรีย์ ปม.1 จํานวน 1,000 ซอง และพ่อแม่พันธุ์ปลาสวยงามให้เกษตรกรและประชาชนในพื้นที่จํานวน 1,000 ตัว
จากนั้นรัฐมนตรีว่าการกระทรวงเกษตรและสหกรณ์ ได้ติดตามความก้าวหน้าโครงการอ่างเก็บน้ําคลองลําแซง ณ ต.เขาพระ อ.รัตภูมิ จ.สงขลา ซึ่งกรมชลประทานจะเริ่มดําเนินการก่อสร้างอ่างเก็บน้ํา ในปีงบประมาณ พ.ศ.2566 ขนาดทํานบดิน กว้าง 8.00 เมตร ยาว 1,050 เมตร สูง 53.00 เมตร พร้อมอาคารระบายน้ําล้น และอาคารประกอบ โดยมีแผนดําเนินการให้แล้วเสร็จในปีงบประมาณ พ.ศ.2568 หากดําเนินการแล้วเสร็จจะสามารถเก็บกักน้ําได้ประมาณ 10.39 ล้านลูกบาศก์เมตร เพื่อช่วยเหลือพื้นที่การเกษตร ประมาณ 9,600 ไร่
ทั้งนี้ รัฐมนตรีว่าการกระทรวงเกษตรและสหกรณ์ได้มอบหนังสืออนุญาตให้เกษตรเข้าทําประโยชน์ในเขตปฏิรูปที่ดิน (ส.ป.ก. 4-01) จํานวน 8 รายด้วย
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. ๒๕๖๕
วันจันทร์ที่ 28 มิถุนายน 2564
ปลัด วธ. เป็นประธานการประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. ๒๕๖๕
การประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. ๒๕๖๕
วันที่ ๒๘ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมเพื่อเตรียมความพร้อมในการชี้แจงงบประมาณต่อคณะกรรมาธิการวิสามัญฯ ตามแนวทางในการพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. ๒๕๖๕ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ ศูนย์ประชุมกระทรวง วัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-​รมว.เฮ้ง เตือนระวังถูกหลอก "วีซ่าการเกษตร ออสเตรเลีย" ยังไม่คลอด
วันพฤหัสบดีที่ 10 กุมภาพันธ์ 2565
​รมว.เฮ้ง เตือนระวังถูกหลอก "วีซ่าการเกษตร ออสเตรเลีย" ยังไม่คลอด
รัฐมนตรีว่าการกระทรวงแรงงาน เตือนคนไทยระวังสาย-นายหน้าเถื่อนหลอกทํางานเกษตรออสเตรเลีย    ย้ําขณะนี้อยู่ระหว่างเจรจา ออสเตรเลียยังไม่ออก “วีซ่าเกษตร”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน และทางการออสเตรเลียมีการหารือในประเด็นการเดินทางไปทํางานต่างประเทศอย่างถูกต้องตามกฎหมาย และการพิจารณา (ร่าง) บันทึกความเข้าใจระหว่างรัฐบาลออสเตรเลียและรัฐบาลแห่งราชอาณาจักรไทย ในการสนับสนุนให้ประชาชนไทยเข้าร่วมโครงการวีซ่าแรงงานเกษตรออสเตรเลีย ซึ่งปัจจุบันอยู่ระหว่างเตรียมการ และยังไม่ได้ข้อสรุป เพราะออสเตรเลียต้องการแรงงานที่มีคุณสมบัติสูง ยกตัวอย่างเงื่อนไขข้อหนึ่งที่ทางการออสเตรเลียกําหนดให้แรงงานไทยที่จะเดินทางไปทํางานภาคเกษตรที่ออสเตรเลียต้องมี คือ ผลทดสอบ IELTS ที่มีคะแนน ระดับ 4.5 ขึ้นไป ทําให้คนไทยมีโอกาสไปทํางานน้อย โดยขณะนี้อยู่ระหว่างต่อรองลดระดับความรู้ภาษาอังกฤษ และหารือเงื่อนไขอื่นๆ
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยแรงงานไทยที่ต้องการเดินทางไปทํางานเกษตรออสเตรเลีย หลังทราบเรื่องสายนายหน้าเถื่อนระบาด ชวนคนทํางานออสเตรเลีย โดยอ้างว่าเปิดให้ทําวีซ่าเกษตร ยื่นวีซ่าและจ่ายค่าดําเนินการก่อน โดยนํารูปการประชุมของอธิบดีกรมการจัดหางานของไทยกับรองอธิบดีกรมการเกษตร ออสเตรเลีย มาสร้างความน่าเชื่อถือว่าหารือเพื่ออนุมัติ วีซ่าเกษตร ซึ่งผมได้สั่งการกรมการจัดหางานออกประกาศย้ําเตือนว่าในขณะนี้ยังไม่มีการออก วีซ่าทางการเกษตรของออสเตรเลียให้แก่ผู้ใด รวมทั้งขอให้โปรดใช้ความระมัดระวัง อย่าหลงเชื่อการโฆษณาจากองค์กรหรือบุคคลใดที่อ้างว่าสามารถช่วยอํานวยความสะดวกในการออกวีซ่านี้ได้”รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานขอย้ําเตือนประชาชน และบุคคลทั่วไปที่สนใจไปทํางานเกษตรในออสเตรเลียให้ทราบว่า ขณะนี้ กรมการจัดหางานอยู่ระหว่างการเจรจากับรัฐบาลออสเตรเลียเกี่ยวกับรายละเอียดและเงื่อนไขต่าง ๆ ของโครงการวีซ่าแรงงานเกษตรออสเตรเลีย ซึ่งเมื่อการเจรจามีข้อยุติแล้ว กรมการจัดหางานจะมีการประชาสัมพันธ์ให้เป็นที่รับทราบทั่วกัน สําหรับการจัดส่งแรงงานไทยไปทํางานเกษตรในออสเตรเลียนั้น สามารถดําเนินการได้ตามวิธีการเดินทางไปทํางานต่างประเทศอย่างถูกต้องตามกฎหมาย จํานวน 5 วิธี ได้แก่1.กรมการจัดหางานเป็นผู้จัดส่ง 2.บริษัทจัดหางานจัดส่ง 3.นายจ้างในประเทศไทยพาลูกจ้างของตนไปทํางานต่างประเทศ 4.นายจ้างในประเทศไทยส่งลูกจ้างของตนไปฝึกงานในต่างประเทศ และ 5.คนหางานแจ้งการเดินทางไปทํางานต่างประเทศด้วยตัวเอง ซึ่งกรมการจัดหางานได้มีหนังสือแจ้งให้ภาคเอกชนเตรียมความพร้อมเบื้องต้น สําหรับการดําเนินการจัดส่งแรงงานไทยไปทํางานภาคเกษตรในออสเตรเลีย อย่างไรก็ตามสําหรับกรณีการจัดส่งแรงงานไทยไปทํางานต่างประเทศโดยภาคเอกชนจะต้องได้รับการอนุญาตให้รับสมัครงานโดยกรมการจัดหางาน และประชาสัมพันธ์ตําแหน่งงานผ่านเว็บไซต์กรมการจัดหางาน www.doe.go.th ด้วย